Ο **Αντόνιο ντι Νατάλε** (*Antonio Di Natale*, 13 Οκτωβρίου 1977) είναι Ιταλός πρώην διεθνής ποδοσφαιριστής, ο οποίος αγωνιζόταν ως επιθετικός.

Βιογραφία
---------

Αφότου πέρασε από τα τμήματα υποδομής της Έμπολι, ο Ντι Νατάλε πραγματοποιήσε το επαγγελματικό του ντεμπούτο με την Έμπολι το 1996, και παρέμεινε μέλος της ομάδας μέχρι το 2004, με εξαιρέσεις σύντομους δανεισμούς στις Ιπερτσόλα, Βαρέζε και Βιαρέτζο. Την αγωνιστική περίοδο 2001-02 βοήθησε την Έμπολι να πάρει την άνοδο από τη Σέριε Β, σκοράροντας 16 γκολ. Έγινε περισσότερο γνωστός στην πρώτη του χρονιά στη Σέριε Α το 2002-03, όπου σκόραρε 13 γκολ και βοήθησε την Έμπολι να μην υποβιβαστεί. Παρά το γεγονός ότι οι επόμενες χρονιές του δεν ήταν τόσο επιτυχημένες, πήρε μεταγραφή για την Ουντινέζε το 2004.

Κατά τη διάρκεια της παραμονής του στην Ουντινέζε ξεδιπλώθηκαν οι ικανότητες του Ντι Νατάλε τόσο στο σκοράρισμα όσο και στην ηγεσία και είχε ρόλο κλειδί όταν η Ουντινέζε κατέκτησε την τρίτη και την τέταρτη θέση στη Σέριε Α, παίρνοντας το εισιτήριο για το Τσάμπιονς Λιγκ. Το 2007 ορίστηκε αρχηγός της ομάδας. Ο Ντι Νατάλε ήταν πολύ παραγωγικός κατά την παραμονή του στην Ουντινέζε, φτάνοντας διψήφια νούμερα τερμάτων για εννέα συνεχόμενες χρονιές στη Σέριε Α. Ήταν ο πρώτος σκόρερ τη Σέριε Α το 2010 και το 2011, με 29 και 28 γκολ, και πήρε το βραβείο ποδοσφαιριστή της χρονιάς για τη Σέριε Α το 2010. Σε αντίθεση με τους περισσότερους επιθετικούς, ο Ντι Νατάλε ήταν πιο παραγωγικός σε ηλικία άνω των 30 και ανάμεσα στο 2009 και το 2011, μόνο ο Λιονέλ Μέσι (82) και ο Κριστιάνο Ρονάλντο (86) είχαν σκοράρει περισσότερα γκολ πρωταθλήματος από τον Ντι Νατάλε (67). Το 2015 το France Football τον χαρακτήρισε ένα από τους δέκα καλύτερους ποδοσφαιριστές άνω των 36.

Ο Ντι Νατάλε έχει τις περισσότερες εμφανίσεις και τέρματα με την ομάδα της Ουντινέζε στη Σέριε Α με 191 γκολ και 385 εμφανίσεις, και στις διοργανώσεις της UEFA, με 17 γκολ και 37 εμφανίσεις. Με 209 γκολ είναι ο έκτος μεγαλύτερος σκόρερ της Σέριε Α και με 311 γκολ, ο όγδοος μεγαλύτερος Ιταλός σκόρερ σε όλες τις διοργανώσεις, μετά τους Σίλβιο Πιόλα, Αλεσσάντρο ντελ Πιέρο, Τζουζέπε Μεάτσα, Λούκα Τόνι, Ρομπέρτο Μπάτζιο, Φρανσέσκο Τότι και Φίλιππο Ιντζάγκι.

Σε διεθνές επίπεδο, ο Ντι Νατάλε έχει 42 συμμετοχές με την εθνική ομάδα της Ιταλίας από το 2002 μέχρι το 2012, σκοράροντας 11 τέρματα. Συμμετείχε στο Euro 2008 και Euro 2012, όπου σκόραρε ένα γκολ στη διαδρομή της Ιταλίας μέχρι τον τελικό, και στο Παγκόσμιο Κύπελλο 2010, όπου σκόραρε άλλο ένα τέρμα.

Παραπομπές
----------

1. 1 2 3  Francesco Velluzzi (14 Μαΐου 2016). «Udinese-Di Natale, si gira l'ultima scena: Friuli in festa per il suo eroe» (στα Ιταλικά). La Gazzetta dello Sport. Ανακτήθηκε στις 16 Μαΐου 2016.
2. ↑  «Italy – Serie A Top Scorers». RSSSF. Ανακτήθηκε στις 18 Φεβρουαρίου 2013.
3. ↑  Clegg, Jonathan. «A Striker From the Shadows». *www.wsj.com*. The Wall Street Journal. Ανακτήθηκε στις 27 Ιανουαρίου 2015.
4. ↑  Thomas Simon (19 Μαΐου 2015). «Le top 10 des meilleurs vieux» [The top 10 of the best oldies] (στα Γαλλικά). France Football. Ανακτήθηκε στις 4 Αυγούστου 2015.
5. ↑  «Di Natale punta i 300 gol in carriera: è a 293 dopo la quaterna in Coppa Italia». *tribunasportiva.blogspot.it* (στα Ιταλικά). 26 Αυγούστου 2014. Ανακτήθηκε στις 28 Απριλίου 2015.

|  |  |  |  |
| --- | --- | --- | --- |
| 

| π • σ • ε
Εθνική Ιταλίας – Μουντιάλ 2010 |
| --- |
|  |
| 
* 1 Μπουφόν
* 2 Μάτζιο
* 3 Κρίσιτο
* 4 Κιελίνι
* 5 Καναβάρο (c)
* 6 Ντε Ρόσι
* 7 Πέπε
* 8 Γκατούζο
* 9 Ιακουίντα
* 10 Ντι Νατάλε
* 11 Τζιλαρντίνο
* 12 Μαρκέτι
* 13 Μποκέτι
* 14 Ντε Σάνκτις
* 15 Μαρκίζιο
* 16 Καμορανέζι
* 17 Παλόμπο
* 18 Κουαλιαρέλα
* 19 Τζαμπρότα
* 20 Πατσίνι
* 21 Πίρλο
* 22 Μοντολίβο
* 23 Μπονούτσι
* Προπονητής: Λίπι
 |

 |